Hen stasjon

Hen stasjon er en nedlagt jernbanestasjon på Randsfjordbanen ved tettstedet Hen i Ringerike kommune i Buskerud. Stasjonen er tegnet av Georg Andreas Bull og hadde opprinnelig navnet Heen. Stasjonen var betjent og ekspederte tog, reisende og gods da Randsfjordbanen mellom Drammen og Randsfjord stod ferdig i 1868. I 1894 skiftet stasjonen navneform til Hen. Hen ligger 130,92 km fra Oslo S.

Den 20. juli 1921 vedtok Stortinget å bygge Sperillbanen, som ble åpnet for trafikk fra Hen til Finsand ved Sperillen den 31. juli 1926. Allerede den 1. juli 1933 ble det besluttet å legge ned persontrafikken på Sperillbanen. Godstrafikken fortsatte fram til 1957, da denne også ble nedlagt. 

På Randsfjordbanen ble persontrafikken nedlagt fra 26. mai 1968, noe som førte til at Hen ble nedgradert til en stasjon betjent for ekspedering av tog og gods. Siden 1989 er Hen stasjon ubetjent, men ikke formelt nedlagt, den er oppført i Jernbaneverkets stasjonsoversikt som driftssted med tre spor.

 Se også 
 Hen gjestgiveri

 Referanser 

 Litteratur 



 Eksterne lenker 

Kategori:Jernbanestasjoner på Randsfjordbanen
Kategori:Jernbanestasjoner på Sperillbanen
Kategori:Jernbanestasjoner i Norge uten persontrafikk
Kategori:Jernbanestasjoner i Ringerike
Kategori:Jernbanestasjoner åpnet i 1868
Kategori:1868 i Norge
Kategori:Bygninger tegnet av Georg Andreas Bull